Rahoituskaffit: Pienyritykselle sopivimmat rahoitusratkaisut Finnverasta
Suunnitteletko yritystoiminnan aloittamista, kehittämistä, investointia tai kenties laajentamista? Puuttuuko yrityshankkeestasi pääomaa tai vakuuksia? Finnvera voi tarjota sopivan rahoitusratkaisun ongelmaasi yhdessä pankkisi kanssa. Tule aamukaffeille kuulemaan pienyrityksille sopivista rahoitusratkaisuista! Kari Hytönen Finnveralta alustamassa. Ilmoittaudu aamukaffeille: https://link.webropol.com/s/yrityspalvelutep-aamukaffit Otahan kupponen kuumaa eteesi ja Hyppää mukaan tästä. ******************************************************************* #yrityspalvelutEP -aamukaffit Yrityksille suunnatut tiiviit tietoiskut eri aiheista liittyen yritysten kasvuun, kehittämiseen ja kansainvälistymiseen niin rahoitusten, palveluiden kuin työvoiman saatavuuden edistämisenkin näkökulmasta. Virtuaalisia aamukaffi-tilaisuuksia järjestetään joka toisena keskiviikkona ja niissä nostetaan ajankohtaisia teemoja niin yrityspalvelukeskuksen toimijoilta (ELY-keskus, TE-palvelut, Business Finland) kuin muiltakin yrityspalvelutoimijoilta. Keväälle 2022 on tulossa esimerkiksi Finnveran, eteläpohjalaisten Leadereiden ja Sedun teemoja. Mistä aiheista sinä haluaisit kuulla? Jätä vinkki: https://bit.ly/YPaamukahvi-ideat Tilaisuudet järjestetään yhteistyössä Etelä-Pohjanmaan ELY-keskuksen, Etelä-Pohjanmaan TE-toimiston, Business Finlandin, Finnveran, Uusyrityskeskus Neuvoa-Antavan, Etelä-Pohjanmaan Yrittäjien, Etelä-Pohjanmaan Kauppakamarin, eteläpohjalaisten Leadereiden, Sedun, Into Seinäjoen, Kauhavan Kehityskeskuksen, Etelä-Pohjanmaan Liiton ja muiden alueen yrityspalvelutoimijoiden kanssa.
Kurikan kulttuuritoimen tori-illassa esiintyvät Kurikan lukion abibändi Tulva, sekä Jokitörmän Orkesteri 2.
Kurikan kulttuuritoimen kulttuurikesän toisessa tori-illassa esiintyvät Kurikan lukion abibändi Tulva, sekä Jokitörmän Orkesteri 2. Nähdään torilla! Pidätämme oikeudet muutoksiin.
Eväitä, pihapelejä ja rentoa yhdessäoloa koko perheelle! Nyyttärimeiningillä mennään. Tapahtuma on päihteetön. Tervetuloa! Huom! Säävarauksella.
Aino & Hajonneet on 2020 perustettu voimapop/punkrockia soittava yhtye
AINO & HAJONNEET Mallaskosken Panimoravintolassa
Musiikilliset juuret ovat jossain melodisen suomipunkin ja indierockin risteyksessä. Siellä, missä aamun ensimmäistä dösää odotellessa sydänsurut, mustelmat ja unelmat tarjoillaan suoraan pullosta, juuri sellaisenaan. Debyyttialbumi Hullui unelmii julkaistiin Svart Recordsin toimesta lokakuussa 2021. Aino & Hajonneet Facebook: www.facebook.com/ainojahajonneet
Tässä tapauksessa termi "alkkarit" ei tarkoita alushousuja, eikä se tarkoita alkoholistejakaan – alivaltiosihteereistä nyt puhumattakaan. Se
90-luvun alkupuolella Alkkarit viettivät Freukkareista innostuttuaan pitkiä aikoja reenikämpällä, studiossa ja Kujasen Baarissa. Kaikesta siitä jäi jäljelle vain single ja kasetti-ep, sekä valmiiksi tehty, mutta julkaisematon älppäri. Suuria saavutuksia olivat toki myös Soundi-lehden Demosedän kunniamerkki ja yhden kappaleen päätyminen Freukkareiden levytettäväksi. Se että tyhjiä pulloja ei jäänyt kasoittain kämpän nurkkaan, ei kerro niinkään nuorukaisten raittiudesta vaan rahattomuudesta, joka kannusti hylsyjen palautteluun tasaisin väliajoin. Tänä keväänä bändin kitaristit ja pääasialliset piisinikkarit Sami Visto ja Marko Aho keksivät kokeilla miltä tuntuisi musisoida pitkästä aikaa kimpassa. Se oli tolkuttoman hauskaa ja helppoa! Vanhetessa ei oltu aikustuttu. Siltä istumalta päätettiin, että jotain tulee tapahtumaan, onhan nyt bändin 30-vuotisjuhlavuosikin! Sitä juhlistetaan soittamalla vanhoja ja ehkäpä uusiakin Alkkari-ralleja, sekä hyvin valittuja lainoja Freukkareilta, Hänkkäreiltä ja ties vaikka keneltä. Triossa luonnollisesti mukana myös Alkkareiden keulakuva Kimmo Hoivassilta.
{"fi":"Ryhmät: +20 henkilöä https://bit.ly/ryhmilletietoa","sv":"","en":""}
Palkittu Isä-näytelmä johdattaa katsojan syvälle muistisairaan isän sirpaloituvaan mieleen.
Aarnen mielestä kaikki on hyvin ja tytär hössöttää turhaan. Isä ei kuitenkaan ymmärrä mitä ympärillä tapahtuu, kaikki ei täsmää. Keitä ovat kaikki ne ihmiset, jotka käyvät hänen kotonaan? Kuka on siirtänyt huonekalujen paikkoja? Aarne on kuitenkin enemmän huolissaan tyttärestään Annasta, joka tuntuu muuttavan mielipiteitään koko ajan. Anna puolestaan on huolissaan muistisairaasta isästä ja on ottanut tämän luokseen asumaan. Yhä enemmän on päiviä, jolloin isä ei tunnista edes häntä. Anna kamppailee sen tuskan kanssa, mistä löytää isälle hyvä hoitaja. Hän pohtii, olisiko isälle parempi olla hoitokodissa? Florian Zellerin palkittu Isä-näytelmä nähdään Kortesjärven Ylikylän Nuorisoseuralla syksyllä 2022. Ajankohtainen näytelmä muistisairaasta läheisestä koskettaa monia meistä suoraan tai välillisesti. Näytelmän ohjaa näyttelijä-ohjaaja Eija-Irmeli Lahti. Rooleissa nähdään Jouko Mäkinen, Laura Jokinen, Eero Kankaansyrjä, Heli Kivikangas, Sami Paalanen ja Katja Ylipelkonen-Puuskamäki. Käsikirjoitus: Florian Zeller Suomentaja: Reita Lounatvuori Näytelmän tekijänoikeuksia valvoo Nordic Drama Corner (Näytelmäkulma).